經數:一七六四

經名:大般涅槃經義記卷第二

頁數:六六一

上	欄

遣. 故復擧之. 答中有四. 一就所見以呵. 二如

來之身無量億劫堅牢已下. 就所不見以敎.

三如是功德成如來身非食身下. 就前所呵

以破. 亦名爲釋. 四汝今當知如來之身卽金

剛下. 就前所敎以勸. 初中莫謂是呵辭也.  第

二敎中文別有三. 一辯德廣敎. 二如來法身

皆悉成下總以結嘆. 三唯有如來乃知已下.

明前迦葉不見所以. 初中先約過去以敎. 如

來非身是身已下就現以敎. 般涅槃時不般已

下就後以敎. 初言如來無量億劫堅牢難壞.

擧本顯今. 現中初言非身是身開列章門. 有

過皆捨名爲非身. 有德斯備稱爲是身. 不生

滅下廣以顯之. 於中所有遣相之言. 成前非

身. 辯德之辭顯上是身. 唯可如是總相粗判.

不可碎分. 非身是身. 不可說下牒以結嘆. 非

身是身牒前所辯. 不可宣說明其出言. 除一

法等彰其離相. 除一法相明非一相. 不可算

數明非異相. 就後敎中. 般涅槃時不般涅槃.

明實不滅. 上來廣敎. 如來法身皆悉成下第

二總結. 唯如來下是第三段釋前迦葉不見

所以. 良以佛身唯如來知. 非諸聲聞緣覺知

故. 迦葉不見. 迦葉示同二乘不見. 故今擧此

釋其不見. 上來第二如來敎竟. 自下第三就

前第一所呵以破. 於中三句. 前之兩句擧佛

眞德破其所見. 後之一句擧佛應病釋其所

見. 前兩句中. 如是功德成如來身非是雜食.

破前迦葉唯見食身. 如來眞身功德如是云

何復得諸疾苦等. 破前迦葉所見無常破壞

之身. 言無危等卽是顯佛堅固力也. 第三句

中	欄

中明佛爲生示現病苦. 故令迦葉見佛無常

破壞身等. 自下第四就上第二所敎以勸. 先

勸令知如來之身卽是金剛. 次勸令思. 思佛

金剛非是食身. 後勸令說. 說佛法身. 上來第

二如來廣答. 自下第三迦葉領解. 於中初先

領佛前言彰己解知. 次受佛前勸. 彰己常思.

後受佛勸. 彰己宣說. 上來明果. 下次辯因. 迦

葉初先領前問後. 以爲起發. 唯然法身金剛

不壞. 是領前也. 而未能下是問後也. 佛答有

二. 一明護法以爲身因. 二是故護法優婆塞

等應執刀下明護法人德行相貌. 前中有四.

一略明護法以爲身因. 二我於往昔下略引

已爲證. 三護持法者不受戒下廣明護法以爲

身因. 四過去已下廣引已爲證. 初二可知. 第

三段中初明在家俗人護法不受五戒不修威

儀勸其捨小. 小乘法中善優婆塞不畜刀杖.

不得護法. 爲是不受. 應持刀等敎其習大. 迦

葉白下出家護法. 初先迦葉反問起發. 若有

比丘離於守護是眞比丘取中爲上. 若隨守

護是禿居土取上作下. 戒中宣說. 持刀杖者

比丘不得爲之說. 今有隨者犯戒無行. 是

故說之爲秀居士. 下佛先呵. 莫說如是上品

比丘爲禿居士. 下正爲辯. 先明中品. 次明上

品. 後顯下品. 明中品中. 先彰其得. 次辯其

失. 後結顯過. 得中初明自行之得. 有來問下

明利他得. 自中初言供身趣足. 有節量行. 讀

誦經等有修善行. 利他可知. 下次明失. 雖能

如是然故不能作師子吼. 不能宣說大乘敎

法. 不爲師子之所圍繞. 不能流通大乘行法.

下	欄

不能大乘善法攝人. 是故不爲師子圍繞. 不

能行違攝化惡人. 是故不能降伏非法. 下結

過中. 如是比丘不能自利及利衆生. 就前失

中. 結以顯過. 雖能持下就前得中結以顯過.

就上品中. 初彰其失. 次辯其得. 後勸修學. 失

中供身亦常足者無節量行. 就明得中復能

持戒是自利德. 能師子下是利他德. 於中有

三. 一能宣通大乘敎法. 二利益安下明能流

行大乘行法. 三若有比丘能如是下勸人防

護. 前中初總. 修多下別. 經有十二. 以何義故

但言九部. 釋言. 諸經辯義不定. 或時大小合

爲十二. 小乘法中宣說十一. 略無方廣. 小乘

未說方廣理故. 大乘經法合爲方廣. 大乘爲

顯方廣理故. 故地持云. 十二部中唯方廣部

是菩薩藏. 餘十一部是聲聞藏. 此經亦爾. 故

下文言十部經二乘所持. 方廣一部菩薩

所持. 或大乘小乘各說九部. 如法華說. 小乘

法中略無受記無問自說及與方廣. 故但有

九. 小乘小之未說行因作佛之義. 故無授記.

法淺易諮故無自說. 未辯廣理故無方廣. 大

乘法中略無因緣譬喩論義. 故但有九. 大乘

衆生利根易悟. 不假因緣譬喩論義. 方始悟

解. 是以略無. 或隨義具論大乘小乘皆有十

二. 今據一門且說九部. 以如是下總以結之.

第二段中初依經唱暇. 若有比丘畜如是下依

法治罪. 於中初先如法治罰. 如來先下引說

證成. 明合治罰. 就第三段勸人護中. 初擧未

來留難之事. 是說法者設命終下彰益勸爲.

以是緣下勸人防護. 上來辯得第三結勸文

經數:一七六四

經名:大般涅槃經義記卷第二

頁數:六六二

上	欄

顯可知. 就明下品比丘之中. 如是破戒名禿

居士者. 名前破戒害法師人爲禿居士. 非持

戒者得是名字. 簡上異下. 就第四段廣引證

中文別有四. 一擧往事. 有德國王生阿褒國

作第一弟子者. 所謂聲聞四果之中第一人

也. 覺德生彼作第二弟子者. 是四果中第二

人也. 二結勸護法. 三會通古今. 初先會通. 護

正法者得如是下嘆因成果. 迦葉白下述嘆

所成. 四結勸護法. 自下第四明護法人德行

相貌. 先明在家德行相貌. 後論出家. 前中初

言是故護法優婆塞等. 乘前以勸. 是護法者

有大果故. 應持刀杖護持法人. 若受已下正

明護法德行相貌. 受小五戒不持刀杖護說

法人. 不名大乘. 不受五戒持杖護法. 乃名大

乘. 下總結勸. 就明出家德行相中. 初迦葉問.

爲有師耶爲無師乎. 問持法人師德有無. 爲

是持戒爲是破戒. 問持法人師行持犯. 下佛

答之. 先對後問. 明持非犯. 謂具正下對其初

問明有師德. 前中先呵. 莫謂是等爲破戒人.

下釋有四. 一擧未來留難之事. 二迦葉請. 當

於爾時云何行化. 三如來答. 爲是我聽持法

比丘隨俗通化. 此卽明其比丘無犯. 四若

諸國下乘明能護俗人無犯. 次中初明諸國

王等雖持刀杖是持非犯. 次勸莫殺. 後結其

人第一持戒. 就答初問明有德中. 初明其人

三業善正具有師行. 衆有三下善攝徒衆. 具

有師能. 亦名師益. 善持律下通經達律. 體聖

化儀. 具有師德. 就初段中先明有行. 若有比

丘以利養下擧惡顯善. 明有行中先明自行.

中	欄

謂具正見意業意也. 能廣宣下口業善也. 終

不捉下身善也. □伏已下明能利他. 是名

已下結前自利. 能爲生下結上利他. 擧惡可

知. 明師能中先擧三衆. 次列三名. 身雖不犯.

與破戒者和雜一處. 名犯戒雜僧. 自身無犯.

見己弟子有犯敎悔. 他犯捨置. 名愚癡僧. 自

淨淨他名淸淨僧. 次辯優劣. 破戒雜僧爲利

同犯. 故易可壞. 淨僧不爾. 故不可壞. 癡僧未

必爲利同犯. 又不能異. 故□故不論. 下廣辯釋.

雖辯前二. 意顯第三. 明師德中. 初明知律. 後

明善經. 就知律中. 先開五門. 次釋. 後結. 前

開門中. 善持律者總以標擧. 下列五名. 爲欲

調伏利衆生故. 是第一門. 所謂菩薩權化方

便行非通道. 若輕第二. 若重第三. 非律不證

是其第四. 是律便證是其第五. 廣釋可知. 結

中善解一字義者解一律字. 善持契經亦如

是者. 亦同知律. 且有五門. 一知菩薩權行方

便. 第二知淺. 第三知深. 四是經應證. 五非經

不證. 上來第一明因得果. 自下第二總以結

嘆. 佛法不思結嘆前因. 如來不思結嘆上果.

迦葉白下. 大段第三領解奉行. 初先領解. 如

是如是誠如聖敎. 領前廣說佛法不思. 如來

亦爾領後結嘆. 故知已下彰己奉行. 先許自

行. 後爲他說. 自下第四如來述讚. 先總嘆善.

次勸正學. 後明學益

名字功德品者. 此經名中說大涅槃功德之

法. 攝旨從詮. 是故說爲名字功德. 廣辯此義.

故云名字功德品也. 此品答上云何於經究

竟到岸. 辯經名德. 令人奉持窮經旨趣. 名到

下	欄

經岸. 此乃明其安樂之因. 持經名德. 近離惡

道. 終得究竟常樂之果. 名得安樂. 文中有二.

一辯經名德勸人受持使到經岸. 二迦葉領

解. 前中復三. 第一總擧經名功德勸令受持.

二聞是經名生四趣下彰益勸持. 此卽明得世

間安樂. 三所得功德我今說下辯德敎持. 此

卽明得出世安樂. 就初段中汝應受持經名

章句所有德者. 此經名中說大涅槃所有功

德. 攝旨從詮. 故曰名字. 所有功德持之得樂

故應受持. 第二段中聞生四趣無是處者. 正

擧聞益. 聞有三品. 一者上品. 稱經而聞. 不

作聞相不作聲相不作字相不作句相. 乃至

不取一切法相. 是人畢竟不生四趣. 除悲願

力. 二者中品. 雖未離相善心聽受. 暫時不生

非永不入. 三者下品. 微末善心聽受此經. 遠

爲未來出離因緣. 非卽不生. 今此所論是其

上品. 故生四趣無是處也. 何以下釋. 良以此

經無量諸佛所修習故. 聞之不生三塗修羅

是四惡趣. 第三段中所得功德功今說者. 總

標許說. 謂彼諸佛所得功德我今當說矣. 次迦

葉請. 當何名經問經名字. 此經之中具說多

義. 當於何義而名此經. 云何持者問奉持儀.

下佛答之. 此經名爲大般涅槃. 答其初問. 上

語善等答其後問. 於中有二. 一嘆經殊勝令

人敬持. 二汝今聽下辯經名德令人樂持. 三

若欲於此大般涅槃而涅槃下正敎奉持. 依經

學常名爲奉持. 初中有四. 一嘆敎善. 二嘆義

深. 三嘆文善. 四嘆義備. 嘆敎善中隨其經文.

初中後別爲上中下. 合法稱機能生行心. 故

經數:一七六四

經名:大般涅槃經義記卷第二

頁數:六六三

上	欄

名爲善. 第二句中義味深者名義爲味. 不同

餘處名字爲味. 義能津心令人愛樂如世美

味故名爲味. 與下文中譬如甘蔗數數煎煮

得種種味味. 其義相似. 第三句中其文善者. 言

辭才巧不增不減. 故曰身善. 第四句中. 純具

梵行明其行圓. 寶藏無決彰其理圓. 亦可純

備彰其因圓. 寶藏無缺明其果滿. 經有此勝

故勸奉持. 自下第三辯經名德令人樂持. 先

總○聽許爲宣說. 上已許說. 迦葉遂請. 不得

卽說. 故今重○許爲宣說. 下正說中有八復

次. 初一正出經名功德. 次四明其經敎功德.

後三彰其經義功德. 敎爲此岸. 義爲彼岸. 初

中大者名之爲常. 依於大名辯其大德. 此經

具有六義釋大. 已如上辯. 今此且以常義顯

之. 如八河下依涅槃名辯涅槃德. 先喩後合.

此經如是降伏一切諸結煩惱及諸魔性. 破相

趣寂. 此經所辯同前八河. 故曰如是. 降伏煩

惱離煩惱魔. 及諸魔性滅餘三魔. 然後要於

大般涅槃放捨身命. 證實捨相證實除妄. 無

妄可在. 是故云捨. 名大涅槃總以結之. 次四

敎中初一敎圓. 先喩後合. 次一敎極. 先喩後

合. 後二敎勝. 於中前一廣破故勝. 初先法說.

次喩後合. 後一復次永盡故勝. 先喩後合. 後

三義中初二義體. 後一義用. 體前中一滅惡

故勝. 先喩後合. 後一備善. 初先立喩. 八味具

者. 就六味中分甘爲三. 故有八味. 一不苦名

甘. 二不酢名甘. 三不辛名甘. 是名三也. 下約

顯法. 初總次別. 不生名常. 不滅曰□. 永絶危

怖故名爲安. 離煩惱熱名爲淸□. 不老不死

中	欄

離煩惱果. 斷諸惡業名爲無垢. 離惡業果故

曰快樂. 下總結之. 下一復次明義用中就菩

薩說. 佛則可知. 名德如是應善奉持

自下第三敎奉持儀. 依經學常名. 爲奉持. 上

來答問. 自下迦葉領解勸學. 先自領解. 如來

法僧 不可思者. 領向末後三寶常義. 涅槃不

思領前嘆勝辯經名德. 下勸他學. 先明學益.

後彰不學. 有其過損

如來性品者. 此品之中. 備論多法. 二十五有

有我不下一段經文辯如來性. 今從彼文以

題品目. 蓋乃攝廣從略名矣. 如來之藏能爲

佛因名如來性. 廣辯斯義名如來性. 於此品

中備答多問. 四相一章答前問中願開微密

廣爲生說. 准六卷經. 前問略少. 若具爲問. 應

言願佛開於微密菩薩依之爲衆生說. 故此

文中佛就涅槃微密藏中開三事義. 令菩薩

說. 以答上問. 此明何義. 今此爲顯無□辯因.

無□辯才由爲衆生說法故得. 故此辯之. 就

此品中三門分別. 一科判經文. 二就人辯定.

三隨文解釋. 科判如何. 四相一章文別有二.

一明四相能開之德. 二復次自正所謂得是

大涅槃下明所開法. 次就人定. 人有二種. 一

是所寄. 二是所爲. 所寄是佛. 所爲菩薩. 所寄

之佛卽是能敎. 所爲菩薩卽是所敎. 若就所

寄. 初番四相是其如來能開之德. 故下文中

就佛德之. 復次自正所謂得是大涅槃下. 是

其如來所開之法. 如來就於大涅槃中開示

三事名開微密. 若就所爲. 初番四相是其菩

薩能說之德. 故此經中創始標宗. 云言菩薩

下	欄

開示涅槃有四相義. 下復結言菩薩如是分

別開示大般涅槃有四相義. 六卷經中亦同

此說. 故彼經言. 菩薩具足四種相義. 能爲衆

生說大涅槃. 復次自正所謂得是大涅槃下.

是其菩薩所說之法. 依佛所開爲他說故. 此

與向前長壽品中辯義相似. 彼就所寄. 名爲

如來長壽之業. 彼就所爲. 說言菩薩以是業

緣得壽命長. 金剛身品所明亦爾. 就人如是

次隨文釋. 能開德中文別有四. 一總標擧. 二

列四名. 三廣辯釋. 第四總結. 初中菩薩開示

涅槃有四相者. 就所敎人明能開德. 所敎菩

薩具足四德. 方能爲人說大涅槃. 故云菩薩

開示涅槃有四相義. 故六卷經云. 菩薩具足

四種相義. 能爲衆生說大涅槃. 次列四名. 先

問後列. 此四通論皆是利他. 是說德故. 於中

分別. 前一自利. 自行非邪故云自正. 後三利

他. 正化衆生令離邪過. 故名正他. 此一正是

化他行體. 後二化德能隨問答. 明知法藥. 於

法自在隨問巧答. 名隨問答. 善解因緣識達

根性. 善知隨機授化因緣. 名解因緣. 第三釋

中先解自正. 初問. 次釋. 後牒總結. 釋中有

二. 一約敎法以明自正. 二若言如來法僧已

下. 約就常義以明自正. 前中假就比丘說之.

若佛如來見佛因緣而有說者. 假擧如來驗誡

之言. 佛於一時見大火聚熾然因緣. 便告比

丘. 汝寧抱是熾然火聚. 寧說如來十二部經

及□密藏云波旬說. 名見因緣而有所說. 譬

如已下對問以明比丘自正. 擧彼類顯菩薩

自正. 故云譬如十二小妙. □藏大敎. 自正心

經數:一七六四

經名:大般涅槃經義記卷第二

頁數:六六四

上	欄

堅. 故寧抱火不敢說此爲波旬說 . 何故而然.

欲明抱火但壞一身. 謗法能壞無量世身. 又

復抱火但壞肉身. 謗法之罪能壞法身. 爲是

不說. 後自正中句別有五. 一知他宣說三寶

無常有大衰損. 自侵損己. 欺人損他. 邪法敎

他名爲欺人. 二寧以刀下自暇不爲. 寧刀斷

舌不說無常. 與前抱火其事相似. 三若聞他

下聞說不受. 四於此下見說生憐. 憐彼當受

無量苦故. 五如來法僧不可思下以理自遮.

上來釋竟. 自觀已下牒以總結. 自觀已身猶

如火聚. 是牒前也. 前二段中就初以牒. 此明

菩薩自觀己身猶如比丘寧抱大火. 是名結

也. 就正他中. 初問. 次辯. 第三總結. 辯中有

二. 一明如來當時善授. 二復告女人汝有緣

下後時善付. 前中有四. 一明女人養子之儀.

始必與蘇. 二約之顯化始須授小. 三復明女

人養子之儀. 大須與食. 四約之顯化終須授

大. 初中六句. 一明如來當說法時. 有一女人.

多含兒□. 來至佛會. 顧念其子. 不知消不. 二

佛知故問汝含兒□不知消不. 佛爲此問. 具

有三意. 一欲令女人安心聽法. 二欲彰女人

善授兒蘇. 約之明佛善能授法. 三欲對之說

消不消類顯自己能量衆生堪與不堪. 此是第

二. 三女聞請佛. 於中初先嘆佛知心. 次請如

來敎示多少. 後請如來說消不消. 四如來爲

辯. 汝兒所食卽消增壽. 五女聞歡喜. 於中初

言心大踊躍. 聞消故喜. 復作言下慶實故喜.

六結嘆如來. 世尊如是爲調衆生善能分別

說消不消. 此誰結嘆. 有人釋言女人嘆佛. 復

中	欄

有人言是佛自嘆. 當應是其集經者嘆. 上來

六句合爲第一. 自下第二約之顯化 亦說諸

法無我無常. 明其昔日唯得說小. 亦同女人

始無兒蘇. 是故言亦. 亦可同前說消不消. 故

云亦說. 若佛世尊先說常下. 彰其昔日不得

說大. 良以昔日凡情未遣故不得說. 若爲說

大. 便言此法與外道同. 卽便捨去. 自下第三

復明女人養子之儀. 大須與食. 文顯可知. 我

之所有聲聞已下. 是第四段約之顯化明終

說大. 於中初言我之所有聲聞弟子如汝□

兒不消常住先說苦等. 擧昔顯今. 若我弟子

功德備下明今異昔. 於中四句. 一明弟子功

德已備堪修大乘爲說六味. 如兒長大能消

難消應當與食. 所化如是. 應授六法. 法從喩

稱. 故云六味. 二云何下列其六名. 具應有八.

約世六味但說六種. 以淨不淨二義粗顯故

不論也. 下還說有. 三彼世間下分定優劣. 三

是世間. 三是出世. 先明世間. 彼世間中有三

種味. 總以標擧. 謂無常等列其名字. 下明出

世. 於中先明成涅槃飯. 煩惱爲彼智火所焚.

名之爲薪. 智焚惑薪故復名火. 相因得名. 以

焚惑薪故成涅槃. 法從喩稱說之爲飯. 謂常

樂下就彼涅槃列出三昧. 四令諸下就六味

中簡勝勸學. 令諸弟子甘嗜涅槃常樂我味.

上來第一當時善授. 自下第二明後善付. 於

中有三. 一明大乘應付菩薩不付聲聞. 二何

以下釋菩薩知常. 二乘弟子謂佛滅故. 三以

是義下總以結嘆. 初中如來先敎女人行驅

惡子寶示善子. 女人白下印可佛語. □下如

下	欄

來約之顯化. 我涅槃時合前女人欲至他處.

無上佛法不與聲聞合驅惡子. 如汝下帖要

當付. 下合付善子. 如汝下帖. 第二釋中先問

起發. 驅惡違等. 故問何故. 下對釋之. 句別有

四. 一明聲聞謂佛滅度我實不滅. 擧理顯非.

二如汝下擧事類顯. 三明菩薩說佛不滅. 四

如汝下擧喩類顯. 第三段中. 以是義故無上

□藏付於菩薩. 結上初段. 以是菩薩如善子

故□藏應付. 若有衆生謂佛常下. 嘆後段中

菩薩知常. 若知佛常. 佛於其人常存不滅. 故

於其家則爲有佛. 是名下結. 能隨問中初牒

前問. 次釋. 後結. 下因其言乘唱肉暇. 釋中且

就布施一門明隨問答. 餘類可知. 於中先問.

若有人來假擧問人. 問佛以下假擧問辭. 施

是捨財. 不捨錢財成施至難. 故擧問之. 下明

隨答. 於中初先五句別答. 良以此等捨心成

就. 故得名施. 前人不受. 故財不損. 擧此卽欲

顯此經中不淨物等悉不應受. 如是施下總

以結之. 施名流布施至他方. 結成大施寄名

顯之. 所捨寬多故名大施. 又因捨故前人不

受. 得顯此經遮暇之義. 因財通法. 故名大施.

財寶不失結成不損. 是名下結. 下因向前斷

酒肉者施酒肉言. 故從此下乘唱斷肉. 文別

有九. 一因迦葉請正宣肉暇. 二迦葉白佛云

何如來不聽食下明斷肉意. 三迦葉言如來

何故先聽食下會通昔言. 四迦葉言如來若

暇不食肉下明暇分齊. 五如來所暇各有異

下汎明一切立暇之意. 六我從今日暇弟子

下明食肉過. 七我涅槃後無量歲下辯食肉

經數:一七六四

經名:大般涅槃經義記卷第二

頁數:六六五

上	欄

人. 八迦葉白諸比丘等因他言下辯開遮儀.

九若我廣下總結肉暇. 此亦卽是持戒門中

能隨問答. 初中迦葉先問起發. 食肉之人不

應施肉. 以理直請. 何以下釋. 下佛先嘆. 次

唱斷肉. 後擧餘食肉肉不應. 何故偏言聲聞

弟子不聽食肉. 菩薩先暇如楞伽說. 是中但

暇小乘故也. 自下第二明斷肉意. 迦葉先問

云何不聽. 下佛答之. 斷大慈種是以不聽. 地

上大慈地前名種. 第三會通昔言之中有三問

答. 初問食肉斷大慈種云何如來先聽比丘

食三淨肉. 不見聞疑是三淨也. 佛答隨事

漸斷故爾. 言聽食淨爲斷不淨. 二問如來已

想比丘食三淨內. 何緣於中十種不淨九種

淸淨而復不聽. 十種不淨下文自數. 人蛇象

馬驢狗師子□狐□□. 是其十也. 於此十中

不見聞疑他爲己殺. 是故攝入三種淨中. 生

世機嫌故名不淨. 九種淸淨自未見文. 人傳

釋之. 前十種外餘衆生中不見他殺. 亦無聞

疑及不爲已卽以爲四. 先乾自死及與鳥殘

通前爲七. 不期偶得及他自殺請已而食. 通

前爲九. 下佛答之. 此亦是我隨事漸暇. 三問

如來隨事漸暇. 何故昔日讚肉爲美. 佛答有

二. 一明嘆餘食. 二擧衣肉食成己不嘆. 此第

三竟. 第四立暇分齊之中迦葉先請. 若暇食

肉. 五種牛味胡麻油等. 佛亦應斷. 下佛呵之.

不應同彼尼乾所見. 第五汎明立暇意中. 一

切立暇各有異意總以標擧. 下別顯之. 言異

意故聽食三者. 意爲斷□餘不淨肉. 言中聽

食三種淨肉. 心與言別. 故云異意. 言異想故

中	欄

斷十種者. 想猶意也. 爲欲於彼二種淨中以

漸遮斷. 是故且言斷十不淨. 此異前意. 名爲

異想. 言異想故一切斷者. 爲欲於彼十種之

外一切悉斷. 故今宣唱九淨亦斷. 此乃異前

漸斷之想. 故復稱異. 第六廣明食肉過中先

擧前暇. 從今不得食一切肉. 下廣辯過. 初先

法說. 次喩. 後合. 是故已下結明菩薩不食肉

義. 於中初明菩薩不食. 爲度已下拂權顯實.

如是已下擧淨顯穢. 第七辯明食肉人中. 初

外善內惡. 爾時復下內外俱惡. 第八廣明開

遮之中迦葉先請. 乞食雜肉云何得食. 佛敎

可解. 第九結暇. 文顯可知. 解因緣中. 先問.

次釋. 第三總結. 釋中有四. 一問. 二答. 三難.

四通. 就初問中. 爲彰如來善解隨機漸化因

緣. 反責如來經不頓說律不頓暇. 如有四衆

假擧問人. 來問我下假擧問辭. 辭中有二. 一

責如來經不頓說. 二或名犯下呵責如來律

不頓暇. 經中初先責不頓說. 或說深下呵其

漸說. 責不頓中. 如是義者謂佛常義. 如來初

出何不卽爲波斯匿王說是深義. 責不頓說.

佛初出時波斯匿王其母命終. 王甚憂惱. 佛

爲開解. 說佛緣覺及弟子衆皆悉無常. 故今

對之責不頓說. 或時說深或時說淺. 呵其漸

說. 昔爲波斯說佛無常名之爲淺. 今日說常

以之爲深. 下就律中. 或名爲犯或名不犯呵

其漸暇. 如來初出未廣暇戒名爲不犯. 後廣

暇戒名之爲犯. 云何隨下責不先暇. 然此文

中直擧三名請佛解釋以爲責本. 責相未顯.

待佛解竟. 至後難中. 責相方顯. 云何墮者問

下	欄

其所防. 所防之罪能隨地獄畜生鬼等. 故名

爲墮. 律及木叉問其能防. 能防敎法說之爲

律. 律者是其詮量爲義. 詮量輕重持犯得失

能防行法. 說爲木叉. 此云解脫. 解脫業非

故名解脫. 遺敎亦云. 戒是正順解脫之本故

名波羅提木叉也. 此相云何. 下佛答之. 文別

有四. 一明戒律不得頓暇. 若當頓暇. 有人便

破. 一切禁戒. 二或復有人誹謗已下. 明其經

法不得頓說. 若當頓說. 有人便謗一切諸法

三如是等人自言聰下. 重就經法明頓說過.

由頓說故能謗之人自言聰明不肯改悔. 四

輕重之罪皆悉[&FFFF]#下. 重就戒律明頓暇過. 由

頓暇故破戒之人堅覆不悔. 初中有二. 一對

上問中云何墮等釋顯其義. 二或有人盡破

戒下. 對上問中或名爲犯或名不犯. 明其戒

律不得頓暇暇則頓犯. 前中有四. 一釋木叉

明能防行. 二解墮義彰所防罪. 三重釋木叉

明所詮行. 四解律義彰能詮敎. 兩處解釋木

叉何別. 前約遮過以解木叉. 後約性罪以釋

木叉. 初中佛言提木叉者牒擧所問. 名爲知

足轉名顯示. 成就威儀無所受畜正辯其相.

亦名淨命轉名顯示. 解此義竟. 前責卽顯. 若

使木叉有如是義. 何不先暇. 待諸比丘犯竟

方暇. 就解墮中先釋後結. 釋中三番. 前二就

其受報以解. 後一就其造因以釋. 就前二中

初一通對四趣以論. 依如律中唯第三篇名

之爲墮. 此則不爾. 犯五篇戒墮四惡趣通名

爲墮. 後一偏對地獄以釋. 墮於地獄乃至阿

鼻論其遲速過於暴雨. 正解墮義. 八大獄中

經數:一七六四

經名:大般涅槃經義記卷第二

頁數:六六六

上	欄

阿鼻最下. 故曰乃至. 生阿鼻者其業必重. 趣

報無間. 故過暴雨. 聞者已下明說墮意. 則者

持戒不犯威儀. 修離過行. 不犯性罪名堅持

戒. 遮過亦離名不犯威儀. 修習知足不受不

淨. 修離著行. 下就造因以釋墮義. 由造因故

長養地獄畜生餓鬼. 以是義下總以結之. 釋

此墮竟. 前責卽顯. 墮有是義. 何不先說. 待諸

衆生犯竟方暇. 第三重解木叉之中. 離身口

意不善邪業明離性罪. 辯此義竟. 前責卽顯.

木叉如是. 何不先暇. 待諸比丘犯竟方暇. 就

解律中入戒威儀. 明順戒法. 入猶順也. 暇斷

重罪名爲入戒. 遮離輕過名入威儀. 深經善

義明順經法. 前一入字貫通此句. 遮受一切

及不淨緣. 顯入深經善義之相. 亦遮重等顯

前及戒威儀之相. 辯此義竟. 前責亦顯. 律有

此義何不先暇. 待諸比丘犯竟方暇. 上來第

一釋前問中云何墮等. 或有人下對上問中

或名爲犯或名不犯. 明其不得頓暇所以. 若

當頓暇. 有人聞戒廣多難持. 破一切戒. 爲是

不得. 云何已下辯其所破. 上來第一明其戒

律不得頓暇. 或復有人誹謗已下. 第二大段

彰其經法不得頓說. 於中初言或有誹謗甚

深經法. 聞說常義謗內外道. 及一闡提具足

成就盡一切相無因緣者. 聞說大乘甚深空

義. 盡謗眞諦一切法相. 無世因緣成一闡提.

爲是不得. 如是等人自言我聰. 是第三段重

明向前謗經之人堅執難捨. 自謂聰明能解

深義. 故執不捨. 輕重之罪皆悉覆下. 是第四

段重明向前破戒之人覆藏不悔. 於中初明

中	欄

犯罪覆藏. 先法. 後喩. 如是已下明由不悔令

罪增長. 是諸已下牒以結成不得頓暇. 是諸

比丘所犯不發牒前覆藏. 所犯滋蔓牒前增

長. 是故下結. 上來第二如來答竟. 第三難中

文別有二. 一對前如來解釋墮義責不先暇.

二如多人下對上解律及解木叉責不先暇.

前中爾時男子女人假擧問人. 自下難辭. 如

來久知如是事者. 明佛先知向前墮義. 何不

先暇責咎如來. 如來久知犯罪墮於惡道之

事. 何不先暇使諸衆生犯竟方暇. 將無欲令

衆生入獄. 就後難中. 初明世人迷謬無知. 先

喩. 後合. 如來應下徵責如來不爲先說. 於中

初先以理徵佛. 次釋. 後結. 徵中如來應先爲

說. 總明應說. ○諸比丘此是犯等. 別明應說.

釋中先徵. 我以何故徵責如來應先爲說. 如

來能知及能說故. 如來正覺知見正道. 是能

知也. 唯有如來能說十善. 是能說也. 能說十

善是止善法. 增上功德是作善法. 此二行法.

及其義味是其理法. 是故下結. 是佛能知及

能說故. 我淸先暇. 第四通中. 對前兩難還有

兩釋. 先對初段將無令生入阿鼻獄而自[&FFFF]#

過. 如王已下對向後難. 明爲衆生不得先暇.

前中約就三業釋之. 若言如來能說十善是

則視生如羅○羅云何難言將無令生入阿鼻

獄牒前問辭. 明己口業利益衆生. 是故不欲

令生入獄. 我見一人墮阿鼻下. 明己身義久

住益物是故不欲令生入獄. 我於衆生有大

慈下. 明己內心慈益衆生是故不欲令生入

獄. 釋後難中有三復次. 前二起化漸次以釋

下	欄

之. 後一拂權顯實以釋. 前中初明化人次第.

如輪王下行法次第. 化次第中先喩後合. 喩

中初言如王國內喩三千界. 有納衣者喩佛如

來. 補衣之人名衲衣者. 衣喩衆生. 見生造過

名衣有孔. 暇戒防禁名後方補. 人言略敎以

之爲衣. 一向非是. 合中如來合納衣者. 見諸

衆生合前見衣. 有入阿鼻合衣有孔. 卽以戒

補合上方補. 第二行法次第之中先喩後合.

喩中明王先說十善. 次有惡者墮過漸斷. 後

諸衆生漸行聖王所說善法. 合中初言我亦如

是合前轉王. 雖有所說合說十善. 不得先下

合後惡者隨事漸斷. 樂法生下合後自行聖

王之法. 就後拂權顯實之中先喩後合. 如來

法僧不可思者. 明其三寶實德不思. 能說法

者及聞法者不可思者. 明其佛僧權德不思.

說者是佛. 聞者所謂六群比丘須題那等. 皆

是不思解脫菩薩. 示爲起敎. 不可執此以爲

定責. 是名下結

上來第三廣釋四相. 自下第四釋已總結. 菩

薩如是開示四相. 就人總結. 此四菩薩能開

之德. 故就結之. 是名大乘大涅槃中因緣義

也. 就法別結. 槃經中說是四相. 故就結之.

理應具結. 解緣在後. 故偏結之. 餘三略也. 上

來明其能開之德. 自下第二明所開法. 於中

有三. 一就涅槃微妙義中開出般若. 二若男

子女人作如是言如來無常下. 就涅槃中開

出法身. 三迦葉白佛如佛昔說無所積聚下.

就涅槃中開出解脫. 前中初明波若四相. 假

使有人作是言下. 結彼四相卽大涅槃. 上來

經數:一七六四

經名:大般涅槃經義記卷第二

頁數:六六七

上	欄

所辯是能開德. 是故結之以屬菩薩. 自下四

相是所開法. 是故結之以屬涅槃. 就初段中

自正標擧. 謂得涅槃釋顯其相正他標擧. 我

爲比丘說常不變. 釋顯其相隨問標擧. 下釋

可知因擧標擧. 下釋其相. 先擧二乘不解因

緣不解深義正明不解. 不聞已下彰彼二乘

不解所由. 由其不聞. 不聞伊字. 不聞今喩. 不

聞解脫涅槃波若. 成□密藏. 不聞今法. 然上

文中宣說法身解脫波若成□密藏. 此說解

脫涅槃波若. 成□密藏. 何故不同. 大涅槃中

諸德同體皆相集成. 互擧皆得. 我今已下明

佛善解爲之開示. 就結四相. 卽涅槃中初問

起發. 次就譬喩反質問者. 不也 已下問者正

答. 自正已下約之顯法. 明自正等皆卽涅槃

故得爲一. 明法身中初明如來法身體常. 如

佛言曰我已久渡煩惱海下. 拂去跡疑成其常

義. 前中初先問答辯常. 二迦葉領解. 三佛述

成. 就初段中有三問答. 初執昔日事盡之無

難. 佛無常. 下佛答之. 生死因果是無常法. 如

來斷盡故名爲常. 第二迦葉乘言重難. 如彼

甁鐵熱與赤色滅已無有. 如來亦爾. 滅已無

有. 說何爲常. 下佛答之. 所斷煩惱更不重生.

故得名常. 下佛答之. 所斷煩惱更不重生.

故得名常. 第三迦葉難破如來不重生義. 如

鐵冷已還置火中赤色復生. 如來若爾. 煩惱

滅已應還生結. 不得爲常. 佛下轉喩釋成不

生顯有常義. 如彼燃木滅已有陸更不作木.

如來亦爾. 煩惱滅已法身常存更不生結. 故

得爲常. 就初難中. 若有男女假擧問人. 作是

言下假擧問辭. 如來無常是總難也. 云何知

中	欄

下廣顯無常. 先問後辯辯. 中有五. 初一復次

擧佛昔說有餘之滅. 難佛無常. 第二復次擧

佛昔說無餘之滅難佛無常. 次二復次重擧

昔日有餘之滅難佛無常. 下一復次雙擧有餘

無餘二滅難佛無常. 初中先擧如來昔言於

中. 初法. 次喩. 後合. 云何已下約之結難難破

無常. 第二難中先擧昔說無餘之滅. 言離諸

有名涅槃者捨相趣寂. 三有果報名爲諸有.

又復二十五有之果亦名諸有. 離之名爲無

餘涅槃. 是涅槃中無有諸有. 諸寂離相. 云何

已下執昔徵今. 次二之中皆先擧昔有餘之

滅. 後約結難. 文中可知. 第五難中先擧昔偈.

云何已下就之結難. 前擧偈中如佛言者如

來昔因陀驃比丘宣說此偈. 彼知僧事. 爲其

慈地比丘尼謗遂入涅槃. 有人猶疑不知其

人實犯以不. 佛爲淸之. 故說此偈. 今擧徵佛.

於中初偈立喩顯法. 隨相論之. 假人爲鐵. 究

而1窮之. 眞心爲鐵. 鐵外之火喩煩惱境. 卽鐵

之熱喩煩惱性. 赤色喩於煩惱之相. 所觀之

理喩之於□. 觀解如槌. 觀理破結說之爲打.

煩惱不集名爲星流. 後更不續名散已滅. 苦

報永亡六道之中更無生處. 以是義故莫知

所在. 得正合. 得正解脫亦復如是. 總以合之.

已渡下別. 已渡□欲諸有□泥合打星流. 散

已尋滅爲淸陀驃. 偏言渡□. 得無動處不知

所至. 合後莫知所在言也. 云何爲常執昔徵

今. 下佛答中先呵後釋. 呵中若人作如是難.

名爲邪難. 對於向前假問之人而爲呵責. 迦

葉汝亦不應已下兼誡迦葉. 釋中初先當問

下	欄

正解. 明佛永斷無常之法故得爲常. 諸佛所

師所謂法下. 辯明如來證常故常. 當問解中

釋難不盡. 前五句中但釋初二及解第五. 第

三第三同初難故略而不釋. 釋初難中句別

有三. 一明如來所斷煩惱畢竟永盡. 故非無

常. 言滅煩惱不名物者. 不得名爲無常之物.

何以下釋. 先問後解. 所斷煩惱永畢竟故. 不

得名爲無常物矣. 二是故下結成常義. 三是

句下嘆以顯勝. 所謂是此滅煩惱句. 煩惱滅

故不復驅馳生死往來. 故云寂靜. 超過凡夫

二乘近學. 故無有上. 釋第二中亦有三句. 與

前不次. 初明如來所斷生死畢竟永盡. 故非

無常. 滅盡諸相無有餘者. 謂滅三界生死諸

相所斷窮盡. 故曰無餘. 前言畢竟. 此云無餘.

言左右耳. 二是句鮮白難以顯勝. 生死報亡

由離惑染. 故曰鮮白. 前彰寂靜. 此云鮮白. 亦

左右言. 三常住下結成常義. 常住不退續明

常也. 所斷生死更不重起. 故常不退. 下別顯

之. 是故涅槃名曰常住. 明涅槃常. 是不退故

涅槃常矣. 如來亦爾. 明法身常. 常同涅槃. 故

云亦爾. 釋第五中文別有二. 一解前喩明非

無常. 星流擧偈. 謂煩惱者被破煩惱. 散已滅

等牒擧偈文. 謂諸如來煩惱滅已合散已滅

不在五趣. 合向偈中莫知所在. 二是故下結

成常義. 是佛惑滅不在五趣. 故得爲常. 上來

第一當問正解. 明斷無常故得爲常. 自下明

佛證常故常. 諸佛所師所謂法者擧所證法.

如來藏性成德所依故名佛師. 是故如來恭

敬供養明能證行. 是佛師故如來敬養. 佛本

經數:一七六四

經名:大般涅槃經義記卷第二

頁數:六六八

上	欄

因中所修諸行內順眞性名爲恭敬. 熏眞成

德說爲供養. 以法常故諸佛亦常. 證實成德.

法性緣起成佛報果. 法性常故報佛亦常. 第

二對中迦葉先難. 就佛所釋三句之中偏難

後句. 難辭有三一就熱滅爲難. 若煩惱火

滅明佛因亡.  斯乃名彼卽鐵之熱以之爲火.

非鐵外火. 約喩名法名煩惱火. 如來亦滅明

佛果滅. 是故如來無常住處. 結破佛常. 二□

鐵下就赤滅爲難. 先擧前喩. 如赤色滅喩佛

現起煩惱因滅. 赤色喩於煩惱之相. 莫知所

至喩佛報滅. 下約顯法. 如來煩惱亦復如是.

合赤色滅. 滅無所至. 還合向前莫知所至. 三

又如鐵下雙就熱赤二滅設難. 又如彼鐵熱

與赤色滅已無有. 擧喩1類法. 如來亦下辯法

同喩. 如來亦爾滅已無常合前赤滅. 煩惱火

滅便入涅槃卽是無常. 合前熱滅. 下佛答之.

以不重生釋成常義. 於中初先簡凡異聖. 所

言鐵者名諸凡夫. 推喩屬凡. 何故須推. 世間

之鐵冷熱不□. 佛前取其少分爲喩. 懼人取

其數冷數熱難佛無常. 故今推彼數冷數熱

不□之鐵以同凡夫. 凡夫之人雖滅煩惱. 滅

已復生. 故名無常. 釋凡同喩. 如來不下辯聖

異凡. 以不重生故得名常. 第三對中迦葉初

先難破如來重生義. 如鐵滅已還置火中

赤色復生. 辯喩類法. 如來若爾應還生結. 徵

佛同喩. 下佛轉喩釋不重生成前常義. 於中

初先呵其難辭明非無常. 何以故下明佛是

常. 先問後辯. 如來是常總立常義. 下廣釋

成. 於中初明自結永斷故得爲常. 無量生下

中	欄

能斷他結故得爲常. 自中初先轉喩顯常. 如

鐵已下復喩解難. 前中初喩次合後喩. 此則

是其說後喩也. 彼彼燃木滅已有陸. 立喩顯

法. 燃木有陸喩有常體. 陸不爲木喩結不生

故得爲常. 煩惱滅已便有涅槃. 約喩顯法. 謂

有眞實常樂涅槃. 如彼陸矣. 爲牢其義故. 壞

衣下更以多喩顯成常義. 下復就彼燒鐵之喩

釋去其難. 如鐵冷已可使還熱辯喩異法. 良

以彼鐵少分似法. 故前爲喩. 非爲全同. 故今

彰異. 如來不爾. 彰法異喩. 如來不爾總明其

異. 斷煩惱等別明其異. 斷煩惱已畢竟淸□.

已生惑亡煩惱熾火更不復生. 當結不起. 斷

他結中. 初明無量衆生如鐵冷而復熱. 我以

慧下明己能滅. 如火燒木永更不生. 上來第

一問答廣明如來身常. 善哉已下第二領解

佛言已下第三述成. 於中初喩. 聖王喩佛. 素

在後宮喩在閻色. 或時遊觀在後園者喩佛

息化入大涅槃. 王雖不在諸□女中喩佛不

在衆生化中. 亦不得言聖王命終喩佛常存.

次合顯法. 如來亦爾. 合前聖王素在後宮. 雖

不現於閻色提界. 超合不在諸□女中. 入涅

槃者合遊後園. 不名無常合不命終. 下重顯

之. 出無量惱明其所離. 入涅槃等彰其所得.

於中初明得涅槃樂. 遊諸覺下得菩提樂. 上

來明佛法身體常. 自下第二拂去跡疑. 化跡

濫眞. 故須拂遣. 於中初先拂去形跡. 二迦葉

復言如來云何名常住下拂去言跡. 拂形跡

中迦葉先問. 如佛言曰我已久渡煩惱大海.

牒佛前言名前出於無量煩惱爲久渡也. 若

下	欄

佛已下執跡爲難. 若佛已渡何緣復共邪輪

陀羅擧實徵跡. 以是因緣當知未渡執跡疑

實. 唯願已下請佛釋通. 下佛答之. 先呵難辭.

能建下釋. 釋意如何. 明昔納妃生子之事. 是

大涅槃所起德用. 非實煩惱. 釋相如何. 汎擧

涅槃所起德用類以釋之. 大般涅槃能建大

義總擧類答. 義猶用也. 建猶起也. 大般涅槃

能起大用. 用相非一. 名建大義. 下廣辯之.

於中初先○聽勸說誡莫生疑. 下爲說之. 文

別有四. 一擧菩薩住大涅槃能建大義仰願

如來. 二我已久住是涅槃下. 正就如來明建

大義. 三若有菩薩安住已下結前第一. 四以

是緣下就前第二結答上問. 初中有二. 一明

所菩薩證實起犯. 二菩薩所可示現已下以

下肉上明佛無欲. 前中合有八復次文. 初七

別論. 後一總結. 道言菩薩住涅槃者. 於大涅

槃隨分剋證. 故名爲住. 所住涅槃性是緣起

作用之法. 是故入中無心現化. 三昧法力自

然能現無障□化. 如如意珠無心分別自然

能雨一切寶物. 下擧菩薩類佛可知. 第二明

佛能建義中. 初明如來住大涅槃種種現化.

於此三千大千界下廣顯化相. 以是故下結

用歸體. 廣顯化中初明如來閻色現化. 次類

餘方及三千界. 下擧二十五有之義指首楞

嚴何. 者是其二十五有. 如下文說. 欲界十四.

謂四惡趣四天下人及六欲天. 色界有七. 謂

四禪處中間梵王無想淨居. 無色有四. 謂四

空處. 通前合爲二十五有. 何因擧此指首楞

嚴. 明佛二十五有之中斯皆現化. 不能具列.

經數:一七六四

經名:大般涅槃經義記卷第二

頁數:六六九

上	欄

故指彼經. 第三重結菩薩可知. 以是緣下就

前第二結答上問. 以是如來住大涅槃起種

種化. 示現納妃生子因緣. 故汝不應言羅○

羅實是佛子. 何以下釋. 久離煩惱常不變故.

上來第一拂去形跡. 自下第二拂去言跡. 於

中先拂盡滅言跡. 迦葉復言我今定知如來

世尊無所□下. 拂去昔日無常言跡. 前中有

三. 一拂去滅跡明佛善有. 二迦葉領解. 三如

來述可. 前中迦葉先問起發. 後佛答之. 問中

如來云何名常. 呵佛說常. 如佛言下難破佛

常. 如燈滅已無有方所. 擧佛昔言. 如來亦爾

滅無所有. 推佛同喩. 滅已無有說何爲常. 此

難同上何勞更爲. 前者難佛. 如來對問直解

佛常. 昔言未遣故此重問. 又復向前難佛

非常. 佛答明常. 迦葉是中難佛非有. 佛答明

有. 與前意別. 故復問之. 下佛答中先明如來

是有非無. 言證滅者是羅漢下. 推滅屬小

釋會昔言. 前中有二. 一明如來常而是有. 二

雖不俱下辯明如來有而是常. 前中先呵. 汝

不應言燈滅無有如來亦爾. 下爲辯釋. 釋中

先喩. 次合顯法. 下問迦葉. 迦葉後答. 喩中兩.

句. 第一依眞起惑之喩. 男女喩於起惑之人

依眞起惑. 名燃燈時. 如來藏性爲妄所依. 說

與燈爐. 眞隨妄轉. 隨妄廣狹故云大小. 無明

遍覆名滿中油. 依無明地生於四住. 妄分別

心如油起明. 本存末隨. 故言油在其明猶存.

二若油盡下是其滅惑顯眞之喩. 若油盡已

明亦俱盡. 是滅惑喩. 斷無明地名油盡亡. 四

住隨亡名明俱盡. 顯眞之喩. 文中略無. 若具

中	欄

應言明雖滅盡燈爐猶存. 喩中雖無. 合中具

有. 下次合之. 起惑之喩今略不合. 但合滅惑

顯眞之喩. 其明滅者喩煩惱滅. 合滅惑喩. 文

少不足. 若具應言其油盡者喩無明滅. 但昔

敎中唯說燈滅. 不說油滅. 故略不合. 明雖滅

下合顯眞喩. 明雖滅盡燈爐猶在. 擧喩顯法.

如來亦爾煩惱雖滅法身常存. 辯法同喩. 法

身常存寧同燈滅一向是無. 反問反答文顯

可知. 雖不俱下明有是常. 迦葉初先執喩同

法難佛無常. 下佛答之. 簡法異喩明佛是常.

先呵難詞. 下爲辯釋. 釋中初明法身體常. 一

切法下明佛報常. 前中初言如世間器如來

世尊無上法器. 約喩顯法. 如來法身本爲妄

依. 容受妄想. 故名法器. 是故前以燈爐爲譬.

而器無常非如來也. 辯法異喩. 異故是常. 明

報常中一切法中涅槃法常. 擧本顯末. 所謂

性淨涅槃法常. 如來體之名爲常者. 名爲報

常. 自下第二推滅屬小釋會昔言. 彰昔所說

燈滅涅槃是小非大 . 於中有四. 一明羅漢所

得涅槃同於燈滅. 第二擧彼阿那含人有障

未盡顯羅漢滅. 三因言卽釋. 阿那含人爲不

還義. 第四擧彼阿含有還顯前不還. 初言燈

滅. 卽是羅漢所證涅槃. 正會昔言以滅貪. 以

釋成滅義. 第二段中阿那含者名曰有貪. 以

有貪故不同燈滅. 擧有顯滅. 阿那含人上二

界中貪痴慢在. 貪過重故所以偏說. 是故我

下對有彰滅. 是阿那含有貪未盡. 羅漢斷故.

我昔說之同於燈滅. 說小隱大故云覆相. 非

大涅槃同於燈滅彰滅分齊. 第三段中有三

下	欄

復次. 解阿那含爲不還義. 於中初二就處辯

釋. 非數數來. 就欲界釋. 於欲界中不數數來.

故名不還. 又不還來二十五有. 通就色界無

色界釋. 阿那含人於彼二十五有之中. 隨所

生處更不重生. 故名不還. 下一復次就報以

釋. 更不受於臭□身等. 故名不還. 第四段中

兩番擧彼那含有還. 若更受身名爲那含. 不受

身者名阿那含. 顯向後句有去來者名爲那

陀含人以爲那含. 顯向後句有去來者名爲那

含. 無去來者名阿那含. 顯前兩句

上六第一拂去滅跡明佛. 善有自下第二迦

葉領解. 領解如來無□藏義說滅彰小. 論有

顯大. 故無□藏. 於中初明如來無藏. 何以下

釋. 如來昔日說小隱大故有密語. 心無吝惜

故無□藏. 如幻已下擧世□藏彰佛不同. 下

佛述讚. 善哉讚也. 如來無藏是述可也. 何以

下釋. 有九復次. 一明如來言無隱覆故無□

藏. 二心無□吝故無□藏. 三法無缺少故無

□藏. 四無所貪惜故無□藏. 五慈愛深重故

無□藏. 六惡根永盡故無□藏. 七言無過失

故無□藏. 八量化以宜故無□藏. 九法雨等

潤故無□藏. 初復次中先喩次合. 下約愚智

以辯是非. 次二之中皆先立喩. 後明佛無. 第

四門中先立藏喩. 後明不同. 如來不爾總明

不同. 不負世下別明不同. 不負世者對前負

債以顯不同. 佛本發心不欲許將世法授人.

爲是不負. 雖負已下對畏債主隱不欲現以

顯不同. 佛本發心許敎衆生出世之法. 彼猶

未得是故名負. 心□欲與故無□藏. 何以下

經數:一七六四

經名:大般涅槃經義記卷第二

頁數:六七○

上	欄

釋. 第五門中先喩後合. 第六第七二復次中.

皆先立其□藏之喩. 後明佛無. 第八量化以

宜之中初明如來量宜授小故無□藏. 如彼

長者子旣大下隨機授大故無□藏. 前中有

四. 一立喩顯法. 二反問迦葉. 迦葉正答. 三佛

嘆其言. 四約之顯法. 初中長者喩佛如來. 所

敎聲聞名爲一子. 聖意愍念名常憐愛. 如來

以其大機未熟. 懸委當佛敎化開導. 名將詣

師欲令受學. 慮彼[&FFFF]#晩名懼不速. 攝之從己

名尋將還. 勤敎學小名敎半字. 未授以大故

言不敎毘伽羅論. 何以下釋. 第二反問迦葉

答中有二問答. 初就所敎反問迦葉. 迦葉正

答. 後就能敎反問迦葉. 迦葉正答. 不也總答.

何以下釋. 釋中初明長者無□. 先問後解. 者

何已下明佛無藏. 先問後釋. 釋中初明吝

是藏. 下明佛無. 第三嘆中. 善哉總嘆. 下述其

言. 第四約喩顯法之中. 初合敎半. 下合不敎

毘伽羅論. 先合毘伽. 以聲聞下合力未堪. 是

故已下合不敎誨. 下次明其授大無藏. 初反

明藏. 先喩後合. 如來不下順明不藏. 初法. 次

喩. 後合可知. 第九法雨等潤之中. 初先立喩.

夏月注雨喩佛等說. 令農夫等喩明衆生得

益不同. 非龍咎等喩佛無過. 下合可知. 迦葉

復言我成定下拂去昔日無常言跡. 迦葉初

先領前問後以爲起發. 我今定知如來無藏

是領前也. 如佛說等是問後也. 於中先牒如

來上言直非不然. 何以下釋. 先擧昔偈. 次擧

今常. 下問云何. 佛答之中先會昔言. 我今爲

下辯釋今常. 前中我爲聲聞敎半而說是偈.

中	欄

略擧昔言. 波斯匿下廣明昔日起說所由. 我

爲下結. 辯今常中初先約人明說今常. 若有

人下誡捨無常. 下明解脫. 文別有五. 一明涅

槃爲解脫處. 二迦葉言何等名涅槃下. 就處

開出解脫之德. 三是故解脫成無量下結嘆

顯勝. 第四迦葉領解. 第五如來結勸修學. 初

中有二. 一擧昔偈請佛解釋. 欲於其中辯出

涅槃爲解脫處. 二所言大者其性廣下. 就處

辯釋涅槃之相. 前中先問. 問中初先擧偈總

問. 無所積聚. 是八覺中少欲之行. 未得不心

於食知足. 卽知足行. 已得節量. 如鳥飛空跡

不可得. 是其第八不戱論行. 鳥喩賢聖. 空喩

法性. 證實離相難以相心. 如鳥飛空跡不可

尋. 略擧此三. 中間寂靜精進正念禪定智慧

略而不擧. 此偈意趣後半爲大涅槃解脫之

處. 是義云何請佛釋之. 誰得已下就人別問.

下佛爲釋. 於中初明善法積聚賢聖所有. 僧

有二下惡法積聚賢聖所無. 前中初言夫積

聚者名曰財寶. 總明積聚. 善法是其賢聖財

寶. 積有二下就人別分. 先擧人列. 小乘善行

生滅有爲. 大乘善行常故無爲. 下就人論. 惡

法積中文別有三. 一辯二僧擧數列名. 小乘

無常故名有爲. 大乘行常故曰無爲. 二佛就

有爲明無積等. 先定其人. 下就辯德. 先明無

積. 初先正辯. 若有說下非邪顯正. 次明知足.

初先正辯. 若有貪下擧過顯德. 跡難尋者牒

擧偈文. 謂近無上菩提道者. 二乘所證漸近

佛道. 是人雖去無所至者. 滅身歸寂故無所

至. 三迦葉因前領解無爲. 於中但明無積難

下	欄

尋. 知足不論. 無積聚中句別有三. 一擧下肉

上. 有爲之僧尙無積聚. 肉無爲僧. 第二辯出

無爲僧體卽是如來. 三就如來釋無積義. 如

來云何當有積聚. 六佛自行明無積聚. 不積

世間資生之物. 夫積聚下就佛外化以明無

積. 先明積過. 吝法不說名爲藏匿. 是故已下

對過辯無. 所說無吝. 云何名藏. 以無匿名

無積聚. 人謂此言解上無藏. 故判屬前. 一向

非是. 下次就佛辯跡難尋. 先擧偈文. 釋有四

句. 一直辯出難尋法體. 所謂涅槃. 二無日月

下明難尋相. 離一切相故不可尋. 三彰涅槃

是如來處. 常存不變. 欲就此處開解脫德. 故

說爲處. 四明佛趣入. 以是涅槃是如來處. 故

今至此而般涅槃. 上解昔偈辯出涅槃爲解

脫處. 自下第二就處辯其涅槃之相. 文別有

三. 一釋向前大涅槃. 二彰此涅槃是解脫

處. 三於前五中有難解者問答重顯. 就初段

中先解大義. 三義釋之. 初言大者其性廣博.

以廣釋大. 二如人下以常釋大. 但喩無合. 與

上文中所言大者名之爲常. 其義相似. 三以

勝釋大. 勝有二種. 初言是人若住正法名人

中勝. 住正故勝. 如我說下備德故勝. 如我所

說八大人覺. 擧餘經中所說八覺. 爲一人下

就人分別. 爲一人有成在一人. 爲多人有修

在多人. 若一人具八則爲勝者就成顯勝. 一

人是佛. 佛備八德. 故名爲勝. 勝故名大. 次釋

涅槃. 言涅槃者名無瘡□. 自利以釋. 瘡□是

漏. 自無諸漏故名涅槃. 譬如人下化他以釋.

先喩後合. 喩中有二. 一閻色施化喩. 如人喩